pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 4/2561
วันอังคารที่ 2 ตุลาคม 2561
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 4/2561
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 4/2561
เมื่อวันที่ 1 ต.ค. 61 เวลา 09.00 น. ที่ห้องประชุมคณะรัฐมนตรี (เดิม) สํานักงานเลขาธิการคณะรัฐมนตรี ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการส่งเสริมและพัฒนาคุณภาพชีวิต คนพิการแห่งชาติ ครั้งที่ 4/2561 เพื่อพิจารณาแก้ไขระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ จํานวน 1 ฉบับ และการแต่งตั้งปรับปรุงองค์ประกอบของคณะอนุกรรมการส่งเสริมและพัฒนาคุณภาพชีวิตคนพิการแห่งชาติ รวมถึงรับทราบรายงานผลการจ้างงานคนพิการและการขับเคลื่อนการเข้าถึงระบบขนส่งและบริการรถยนต์สาธารณะสําหรับคนพิการ โดยมีพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ คณะกรรมการผู้ทรงคุณวุฒิ และหน่วยงานที่เกี่ยวข้องเข้าร่วมการประชุม
พลเอก อนันตพรเปิดเผยว่า การประชุมครั้งนี้ จัดขึ้นโดยกระทรวงการพัฒนาสังคมและความมั่นคงของมนุษย์ (พม.) กรมส่งเสริมและพัฒนาคุณภาพชีวิตคนพิการ (พก.) ซึ่งมีการพิจารณาประเด็นขับเคลื่อนที่สําคัญ ได้แก่ การผลักดันให้มีศูนย์ สถาบัน วิจัย นวัตกรรม และเทคโนโลยีเพื่อคนพิการแห่งแรกของประเทศไทย ซึ่งจะเชื่อมบูรณาการกับหน่วยงานที่เกี่ยวข้องในการรวบรวมงานวิจัยและนวัตกรรมเทคโนโลยีสิ่งอํานวยความสะดวกสําหรับคนพิการ และเปิดให้ประชาชนทุกกลุ่มเป้าหมายมีส่วนร่วมอย่างเต็มที่ และการเร่งจัดตั้งศูนย์บริการคนพิการระดับจังหวัดเพื่อให้คนพิการสามารถเข้าถึงสิทธิและบริการได้อย่างเต็มประสิทธิภาพ รวมทั้งเห็นชอบการแก้ไขระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ จํานวน 1 ฉบับ คือ ร่างระเบียบคณะกรรมการฯ ว่าด้วยการพิจารณาอนุมัติการจ่ายเงินเพื่อการส่งเสริมและพัฒนาคุณภาพชีวิตคนพิการ และการจัดทํารายงานสถานะการเงินและการบริหารกองทุนส่งเสริมและพัฒนาคุณภาพชีวิตคนพิการ (ฉบับที่ ...) พ.ศ. .... ซึ่งจะทําให้คนพิการสามารถเข้าถึงแหล่งทุนสําหรับการประกอบอาชีพได้มากขึ้น
พลเอก อนันตพรกล่าวต่อไปว่า นอกจากนี้ ที่ประชุมยังได้รับทราบในประเด็นการขับเคลื่อนงานที่สําคัญ ได้แก่ การเข้าถึงระบบขนส่งและบริการรถยนต์สาธารณะสําหรับคนพิการ โดยให้มีการประชุมคณะอนุกรรมการที่เกี่ยวข้องพิจารณารายละเอียดในประเด็นที่เกี่ยวข้องอย่างครบถ้วนรอบด้าน อาทิ สมรรถนะ อุปกรณ์เสริม และการยกเว้นภาษีรถยนต์สาธารณะสําหรับคนพิการ รวมถึงการตรวจสอบการจัดสิ่งอํานวยความสะดวกสําหรับคนพิการในระบบขนส่งมวลชนสาธารณะ และการขับเคลื่อนการจ้างงานคนพิการ โดยขอให้มีการเร่งรัดการเชื่อมโยงข้อมูลคนพิการ ระหว่างกระทรวง พม. และกระทรวงแรงงาน เพื่อตรวจสอบการจ้างงานคนพิการ ต่อไป
"ทั้งนี้ พลเอก ฉัตรชัย สาริกัลยะ รองนายกรัฐมนตรี ได้มีข้อสั่งการในที่ประชุมสําคัญ ดังนี้ 1) การเร่งจัดตั้งสถาบันวิจัยฯ ให้มีความชัดเจนและเห็นผลโดยเร็ว 2) การเร่งจัดตั้งศูนย์บริการคนพิการระดับจังหวัด ตามนโยบายรัฐบาล ด้วยการบูรณาการความร่วมมือจากทุกหน่วยงานที่เกี่ยวข้อง”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-นายกรัฐมนตรีเผยสถานการณ์เศรษฐกิจของประเทศไทยดีขึ้น อยู่ในระดับที่น่าพอใจ
วันอังคารที่ 4 กันยายน 2561
นายกรัฐมนตรีเผยสถานการณ์เศรษฐกิจของประเทศไทยดีขึ้น อยู่ในระดับที่น่าพอใจ
นายกรัฐมนตรีเผยสถานการณ์เศรษฐกิจของประเทศไทยดีขึ้น อยู่ในระดับที่น่าพอใจ
วันนี้ (4 กันยายน 2561) เวลา 14.20 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงสถานการณ์เศรษฐกิจของประเทศไทยว่า จากการรายงานของหน่วยงานที่เกี่ยวข้อง ภาพรวมสถานการณ์เศรษฐกิจของประเทศไทยอยู่ในระดับที่น่าพอใจ แต่ปัญหาที่สําคัญจะต้องไม่ลืมผู้มีรายได้น้อย โดยได้สั่งการให้หน่วยงานที่เกี่ยวข้องไปแก้ไขปัญหาในหลาย ๆ เรื่อง เช่น ราคาสินค้าอุปโภค บริโภค ทั้งนี้ ต้องดูว่ากฎหมายสามารถแก้ไขได้แค่ไหน อย่างไร และไม่ใช่ว่าจะสามารถใช้อํานาจหมดทุกอย่างได้ในระบบการค้าเสรี
------------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี แถลงผลการดำเนินงานไตรมาส ๒ โชว์ผลักดันทรัพย์สินได้กว่า ๓๕ ล้านบาท
วันศุกร์ที่ 20 เมษายน 2561
กระทรวงยุติธรรม โดยกรมบังคับคดี แถลงผลการดําเนินงานไตรมาส ๒ โชว์ผลักดันทรัพย์สินได้กว่า ๓๕ ล้านบาท
นางสาวรื่นวดี สุวรรณมงคล อธิบดีกรมบังคับคดี พร้อมผู้บริหารกรมบังคับคดี แถลงข่าวผลการดําเนินงานไตรมาสที่ ๒ ประจําปีงบประมาณ พ.ศ. ๒๕๖๑
ในวันศุกร์ที่ ๒๐ เมษายน ๒๕๖๑ เวลา ๑๐.๓๐ น.
นางสาวรื่นวดี สุวรรณมงคล อธิบดีกรมบังคับคดี
พร้อมผู้บริหารกรมบังคับคดี แถลงข่าวผลการดําเนินงานไตรมาสที่ ๒ ประจําปีงบประมาณ พ.ศ. ๒๕๖๑
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
อธิบดีกรมบังคับคดี กล่าวว่า กรมบังคับคดีได้เน้นการดําเนินงานด้านต่างๆ ตามนโยบายรัฐบาล
และหลักการบริหารงานที่สําคัญของรองนายกรัฐมนตรี และรัฐมนตรีว่าการกระทรวงยุติธรรม
โดยมีผลการดําเนินงานไตรมาสที่ ๒ ประจําปีงบประมาณ พ.ศ. ๒๕๖๑ ดังนี้
๑) ด้านการเสริมสร้างสภาพคล่องและการเติบโตทางเศรษฐกิจ และความสามารถในการแข่งขันของประเทศ
สามารถผลักดันทรัพย์สินได้จํานวน ๓๕,๒๗๕,๔๓๔,๘๘๕ บาท คิดเป็นร้อยละ ๓๒.๐๗ ของเป้าหมาย
จํานวน ๑๑๐,๐๐๐,๐๐๐ บาท เมื่อเทียบกับไตรมาสเดียวกันในปีงบประมาณ พ.ศ.๒๕๖๐
สามารถผลักดันทรัพย์สินได้สูงกว่า ร้อยละ ๑๑.๑๐
๒) ด้านการลดความเหลื่อมล้ําทางสังคม สามารถไกล่เกลี่ยข้อพิพาทชั้นบังคับคดีให้กับลูกหนี้สําเร็จ
จํานวน ๖,๙๕๔ เรื่อง เมื่อเทียบกับไตรมาสเดียวกันในปีงบประมาณ พ.ศ.๒๕๖๐ สามารถไกล่เกลี่ยได้สําเร็จ
คิดเป็นทุนทรัพย์ที่สูงกว่าร้อยละ ๘.๗๒
๓) ด้านบริหารจัดการคดี สามารถเร่งดําเนินการคดีค้าง ๑๐ ปี สําเร็จร้อยละ ๑๔.๕๕
๔) ด้านการสร้างการรับรู้ทางกฎหมายและการให้คําปรึกษาทางกฎหมาย ได้จัดทําคู่มือกฎหมายแพ่ง
และพาณิชย์ สําหรับเกษตรกรและประชาชน และลงพื้นที่รับเรื่องราวร้องทุกข์ ให้คําปรึกษาด้านกฎหมาย
ในพื้นที่จังหวัดจันทบุรี เพชรบุรี บึงกาฬ และกาฬสินธุ์ รวมถึงร่วมกับสํานักงานยุติธรรมจังหวัด
ในพื้นที่ทั่วประเทศ สร้างการรับรู้ด้านกฎหมาย และให้คําปรึกษาด้านกฎหมายแก่ประชาชน
๕) ด้านการบูรณาการทํางานและการเชื่อมโยงแลกเปลี่ยนข้อมูลกับหน่วยงานภาครัฐและเอกชน
กรมบังคับคดีได้ลงนามบันทึกข้อตกลงกับหน่วยงานภาครัฐและเอกชน จํานวน ๓ หน่วยงาน
ได้แก่ การเชื่อมโยงข้อมูลบุคคลที่ศาลมีคําสั่งพิทักษ์ทรัพย์และพิพากษาล้มละลาย
กับสํานักงานคณะกรรมการการอุดมศึกษา การบังคับคดีตามคําพิพากษาของศาล การจัดทํามหกรรม
ไกล่เกลี่ยข้อพิพาทชั้นบังคับคดีและการเชื่อมโยงข้อมูลบุคคลล้มละลาย กับกองทุนเงินให้กู้ยืมเพื่อการศึกษา
และการเชื่อมโยงข้อมูลบุคคลล้มละลาย กับบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จํากัด (มหาชน)
๖) ด้านการพัฒนาและปรับปรุงแก้ไขกฎหมายที่เกี่ยวข้องให้มีความทันสมัย
มีมาตรฐานสากล และให้การบังคับใช้กฎหมายที่มีประสิทธิภาพมากยิ่งขึ้น ได้แก่
พระราชบัญญัติล้มละลาย (ฉบับที่ ๑๐) พ.ศ. ๒๕๖๑ ได้ประกาศในราชกิจจานุเบกษา
เมื่อวันที่ ๒ มีนาคม ๒๕๖๑ มีผลบังคับใช้วันที่ ๓ มีนาคม ๒๕๖๑
และ๗) การจัดตั้งสถาบันวิชาชีพบังคับคดีแพ่งและล้มละลาย หน่วยบริการรูปแบบพิเศษ
(Service Delivery Unit : SDU ) เพื่อให้บริการด้านการฝึกอบรมความรู้เกี่ยวกับการบังคับคดี
ให้แก่บุคลากรของกรมบังคับคดี และให้ความรู้กฎหมายกับประชาชนทั่วไป หน่วยงานภาครัฐและเอกชน
นอกจากนี้ กรมบังคับคดีได้รับเลือกให้เป็นหน่วยงานนําร่องการพัฒนาและการรังสรรค์นวัตกรรม
ในรูปแบบใหม่ (Sandbox) ในการเป็นหน่วยราชการ ๔.๐ จากคณะอนุกรรมการพัฒนาระบบราชการ
เกี่ยวกับการขับเคลื่อนระบบราชการ ๔.๐
รัฐบาลไทย-ข่าวทำเนียบรัฐบาล-กระทรวงเกษตร ฯ จัดอบรมหลักสูตรนักบริหารการพัฒนาการเกษตรและสหกรณ์ ระดับสูง รุ่นที่ 67
วันอังคารที่ 13 ธันวาคม 2559
กระทรวงเกษตร ฯ จัดอบรมหลักสูตรนักบริหารการพัฒนาการเกษตรและสหกรณ์ ระดับสูง รุ่นที่ 67
กระทรวงเกษตร ฯ จัดอบรมหลักสูตรนักบริหารการพัฒนาการเกษตรและสหกรณ์ ระดับสูง รุ่นที่ 67 เพื่อพัฒนาศักยภาพและเสริมสร้างความรู้ด้านเทคนิคการบริหาร พร้อมเพิ่มขีดความสามารถ ในการแข่งขันรองรับการปฏิบัติราชการในเชิงรุกและเชิงรับ ในระดับประเทศและสากล
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดการฝึกอบรมหลักสูตร นักบริหารการพัฒนาการเกษตรและสหกรณ์ ระดับสูง รุ่นที่ 67 ณ โรงแรมรามาการ์เด้นส์ ว่า กระทรวงเกษตรและสหกรณ์ได้ให้ความสําคัญกับการพัฒนาบุคลากรของกระทรวงเกษตร ฯ โดยการฝึกอบรมในครั้งนี้ จะทําให้ผู้เข้ารับการฝึกอบรมเป็นผู้บริหารที่มีความเป็นผู้นําการเปลี่ยนแปลง ซึ่งหมายถึง การเป็นผู้ที่มีความรอบรู้ รู้ลึก รู้จริง และสามารถนําไปปฏิบัติให้เกิดผลสําเร็จอย่างเป็นรูปธรรม เนื่องจากปัจจุบันนี้ สังคมโลกมีการเปลี่ยนแปลงทั้งทางเศรษฐกิจ สังคมและการเมืองอย่างรวดเร็ว ทําให้ทุกภาคส่วนต้องมีการปรับตัว เพื่อให้ทันกับกระแสการเปลี่ยนแปลงของสังคมโลก
กระทรวงเกษตรและสหกรณ์ เป็นกระทรวงหลักที่ต้องดูแลความเป็นอยู่ของประชาชนส่วนใหญ่ เนื่องจากประเทศไทยเป็นประเทศเกษตรกรรม บุคลากรของกระทรวงเกษตร ฯ จึงถูกคาดหวังว่า จะสามารถปฏิบัติงานได้อย่างมีประสิทธิภาพ โดยเฉพาะผู้บริหารระดับสูง จะต้องสามารถนําบุคลากรในองค์กรไปสู่การปรับเปลี่ยนวัฒนธรรมการทํางาน และค่านิยมที่มุ่งผลสัมฤทธิ์อย่างเป็นระบบ จึงจําเป็นอย่างยิ่งที่ผู้บริหารระดับสูง จะต้องพัฒนาศักยภาพและความสามารถในการเรียนรู้และทําความเข้าใจกับสภาพความเปลี่ยนแปลงต่าง ๆ ที่มีผลกระทบต่อการบริหารและการปฏิบัติงาน รวมทั้งจะต้องพัฒนาตนเองให้สามารถปรับเปลี่ยนทัศนคติในการเป็นผู้บริหารยุคใหม่ ซึ่งใช้ทั้งทักษะ ศิลปะ และศาสตร์แขนงทุกที่มีอยู่ในการทํางาน ให้เกิดผลสําเร็จได้จริงตามเป้าหมายที่กําหนดไว้
สําหรับการฝึกอบรมหลักสูตร นักบริหารการพัฒนาการเกษตรและสหกรณ์ ระดับสูง รุ่นที่ 67 มีจุดมุ่งหมายหลัก ในการมุ่งเน้นให้นักบริหารระดับสูง สามารถเชื่อมโยงการบริหาร สร้างการเปลี่ยนแปลง และแสดงความเป็นผู้นําองค์กร โดยมีวัตถุประสงค์-ให้นักบริหารการพัฒนาการเกษตรและสหกรณ์ระดับสูง มีวิสัยทัศน์ มีสมรรถนะและขีดความสามารถสูง สามารถพัฒนาศักยภาพของตนเอง เป็นกลไกของรัฐที่ขับเคลื่อน และรองรับภารกิจหน้าที่ความรับผิดชอบที่เพิ่มมากขึ้นในการบริหารราชการแผ่นดินเสริมสร้างภาวะผู้นําให้เกิดขึ้นสําหรับนักบริหารระดับสูงยุคใหม่การปรับกระบวนทัศน์ เปิดมุมมองของนักบริหารระดับสูง ให้กว้างมากยิ่งขึ้น พร้อมพัฒนาและเพิ่มขีดความสามารถ ในการแข่งขันรองรับการปฏิบัติราชการในเชิงรุกและเชิงรับ ทั้งในระดับประเทศและระดับสากลตลอดทั้งเป็นผู้มีคุณธรรมและจริยธรรม เป็นตัวอย่างที่ดีของข้าราชการ
ทั้งนี้ผู้เข้ารับการฝึกอบรมในครั้งนี้ เป็นรุ่นที่ 1 ของปีงบประมาณ 2560 ประกอบด้วย ข้าราชการและพนักงานรัฐวิสาหกิจในสังกัดกระทรวงเกษตรฯและสํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ จํานวน 70 คน กําหนดจัดฝึกอบรมระหว่างวันที่ 6 ธันวาคม 2559- 31 มกราคม 2560ณ ห้องโลตัส โรงแรมรามาการ์เด้นส์ ถ.วิภาวดีรังสิต กรุงเทพมหานคร
--
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“พาณิชย์”เดินหน้าขับเคลื่อนเศรษฐกิจฐานราก มอบพาณิชย์จังหวัดทั่วประเทศ 76 จังหวัดจับมือ “เกษตร” ลงพื้นที่ฝึกอบรมเกษตรกรใช้การตลาดนำการผลิต
วันศุกร์ที่ 20 กรกฎาคม 2561
“พาณิชย์”เดินหน้าขับเคลื่อนเศรษฐกิจฐานราก มอบพาณิชย์จังหวัดทั่วประเทศ 76 จังหวัดจับมือ “เกษตร” ลงพื้นที่ฝึกอบรมเกษตรกรใช้การตลาดนําการผลิต
เพื่อให้เพาะปลูกพืชเกษตรได้ตรงตามความต้องการของตลาด ป้องกันปัญหาราคาตกต่ํา พร้อมเดินหน้ารับสมัครร้านค้ารายย่อยเข้าร่วมโครงการรับชําระค่าสินค้าจากบัตรสวัสดิการแห่งรัฐผ่านแอปมือถือให้ได้ 1 แสนร้านโดยเร็ว
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า ในช่วงเดือนมิถุนายน-กรกฎาคม 2561 กระทรวงพาณิชย์ได้มอบหมายให้สํานักงานพาณิชย์จังหวัดทั่วประเทศ 76 จังหวัด ร่วมมือกับกระทรวงเกษตรและสหกรณ์ ลงพื้นที่ทําการฝึกอบรมความรู้ให้กับเกษตรกรรายย่อย ภายใต้โครงการไทยนิยมยั่งยืน เพื่อสร้างทักษะและส่งเสริมการวางแผนการเพาะปลูกสินค้าเกษตรให้ตรงตามความต้องการของตลาดตามนโยบายการตลาดนําการผลิตที่กระทรวงฯ ส่งเสริม ซึ่งจะเป็นการป้องกันปัญหาผลผลิตล้นตลาดและราคาตกต่ํา ทําให้เกษตรกรมีรายได้สูงขึ้น
“ได้ส่งเจ้าหน้าที่สํานักงานพาณิชย์จังหวัดทั่วประเทศลงพื้นที่ไปยังชุมชนต่างๆ เพื่อให้ความรู้เกษตรกรเกี่ยวกับการเพาะปลูกพืชเกษตรให้ตรงตามความต้องการของตลาด และยังได้เข้าไปช่วยในการเชื่อมโยงตลาด เพิ่มช่องทางในการขาย มีเป้าหมายเพื่อให้เกษตรกรมีชีวิตความเป็นอยู่ดีขึ้น”
นายสนธิรัตน์กล่าวว่า กระทรวงฯ ยังได้มอบหมายให้สํานักงานพาณิชย์เร่งขับเคลื่อนการรับสมัครร้านค้ารายย่อยให้เข้าร่วมโครงการร้านค้าธงฟ้าประชารัฐที่ใช้แอปพลิเคชั่น “ถุงเงินประชารัฐ” รับชําระค่าสินค้าจากบัตรสวัสดิการแห่งรัฐ โดยตั้งเป้าให้ได้ 100,000 ร้านค้า เพื่อช่วยในการลดภาระค่าครองชีพให้กับผู้ถือบัตร เพราะจะได้มีทางเลือกในการซื้อสินค้าเพิ่มมากขึ้น ทั้งการซื้อสินค้าอุปโภคบริโภคในร้านค้าธงฟ้าประชารัฐเดิมที่มีอยู่ 4 หมื่นแห่ง และร้านค้ารายย่อยที่รับชําระค่าสินค้าผ่านแอปฯ
ทั้งนี้ ยังได้มอบหมายให้เข้าไปช่วยเหลือผู้ผลิตสินค้าชุมชน สินค้าโอทอป และสินค้าเอสเอ็มอี ให้มีช่องทางในการจําหน่ายสินค้าเพิ่มขึ้น ทั้งการจําหน่ายผ่านร้านค้าธงฟ้าประชารัฐ หรือเครือข่ายธุรกิจ MOC Biz Club ที่มีอยู่ทั่วประเทศ และพัฒนาให้สามารถใช้ช่องทางออนไลน์ในการจําหน่ายสินค้าด้วย โดยจะช่วยผลักดันให้เข้าไปจําหน่ายในเว็บไซต์ของดีทั่วไทย และหากมีความเข้มแข็ง ก็จะผลักดันให้เข้าไปจําหน่ายในเว็บไซต์ไทยเทรดดอทคอม เพื่อจําหน่ายออกสู่ตลาดต่างประเทศต่อไป
“การดําเนินการดังกล่าว เป็นการขับเคลื่อนเศรษฐกิจฐานรากตามนโยบายของรัฐบาล เพื่อผลักดันให้เกษตรกรมีรายได้เพิ่มขึ้น ผลักดันให้ชุมชนมีการเติบโต และจะมีส่วนในการขับเคลื่อนเศรษฐกิจของประเทศให้ขยายตัวเพิ่มขึ้นในที่สุด”นายสนธิรัตน์ กล่าว
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เยี่ยมชมพื้นที่ชุมชนบ้านท่าข้าม หารือแนวทางการพัฒนาให้เป็นหมู่บ้าน CIV ในปี 2562
วันศุกร์ที่ 28 กันยายน 2561
รัฐมนตรีช่วยฯ สมชาย เยี่ยมชมพื้นที่ชุมชนบ้านท่าข้าม หารือแนวทางการพัฒนาให้เป็นหมู่บ้าน CIV ในปี 2562
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และผู้บริหารกระทรวงอุตสาหกรรม เยี่ยมชมพื้นที่ชุมชนบ้านท่าข้าม  ณ ชุมชนบ้านท่าข้าม ตําบลท่าข้าม  อําเภอหาดใหญ่ จังหวัดสงขลา
เมื่อวันที่ 26 กันยายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และผู้บริหารกระทรวงอุตสาหกรรม เยี่ยมชมพื้นที่ชุมชนบ้านท่าข้าม พบปะผู้นําชุมชน สมาชิก และผู้ประกอบการ Local Economy เพื่อหารือแนวทางการพัฒนาให้เป็นหมู่บ้าน CIV ในปี 2562 มุ่งเป้าพัฒนาให้เป็นจุด Check in ศูนย์เรียนรู้ร้านค้าชุมชน รวมถึงเป็นหมู่บ้านท่องเที่ยวเชิงเกษตร ยกระดับผลิตภัณฑ์ในชุมชน โดยมี นายวีรวุฒิ สังข์ศิริ นายอําเภอหาดใหญ่ และนายสินธพ อินทรัตน์ นายกองค์การบริหารส่วนตําบลท่าข้าม ให้การต้อนรับ ณ ชุมชนบ้านท่าข้าม ตําบลท่าข้าม อําเภอหาดใหญ่ จังหวัดสงขลา
ทั้งนี้ ตําบลท่าข้าม มีความพร้อมที่จะเป็นหมู่บ้านอุตสาหกรรมสร้างสรรค์ (Creative Industry Village) หรือ CIV เนื่องจากมีความพร้อมทั้งทางวัฒนธรรม อัตลักษณ์ชุมชน อาหารและผลิตภัณฑ์ดึงดูดนักท่องเที่ยว อาทิ อาหารจากกลีบบัว อาหารแปรรูปจากเห็ดแครง เป็นต้น
รัฐบาลไทย-ข่าวทำเนียบรัฐบาล-กรมศุลกากร ยกเว้นอากรขาเข้า สำหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19) [กระทรวงการคลัง]
วันพุธที่ 1 เมษายน 2563
กรมศุลกากร ยกเว้นอากรขาเข้า สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19) [กระทรวงการคลัง]
กรมศุลกากร ยกเว้นอากรขาเข้า สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19)
จากสภาวการณ์การระบาดของโรคติดเชื้อไวรัสโคโรนา 2019 (COVID-19) ที่เกิดขึ้นในปัจจุบัน กระทรวงการคลัง โดยกรมศุลกากร ในฐานะหน่วยงานหลักหน่วยงานหนึ่งที่เกี่ยวข้องกับการนําเข้า ส่งออก ได้มีมาตรการเพื่อช่วยเหลือประชาชนและผู้ประกอบการ โดยออกประกาศกระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) เพื่อยกเว้นอากรขาเข้าสําหรับหน้ากากชนิดที่ใช้ในห้องผ่าตัดตามประเภทย่อย 6307.90.40 และหน้ากากอนามัยเฉพาะหน้ากากกรองฝุ่น หมอกควัน หรือสารพิษบรรดาที่เป็นอุปกรณ์เพื่อความปลอดภัยตามประเภทย่อย 6307.90.90 อีกทั้ง ยกเว้นอากรขาเข้าสําหรับของใด ๆ ที่นําเข้ามาเพื่อผลิตหน้ากากอนามัยตามประเภทพิกัดดังกล่าวด้วย โดยมีผลบังคับใช้ตั้งแต่วันที่ 24 มีนาคม 2563 และให้สิ้นผลใช้บังคับวันที่ 20 กันยายน 2563 ทั้งนี้ การลดอัตราอากรและยกเว้นอากรศุลกากรให้เป็นไปตามหลักเกณฑ์และพิธีการตามประกาศกรมศุลกากรที่ 61/2563 ลงวันที่ 26 มีนาคม 2563 ซึ่งมาตรการดังกล่าวจะส่งผลให้ต้นทุนในการนําเข้าหรือผลิตสินค้าหน้ากากอนามัยลดลง ทําให้บุคลากรทางการแพทย์ที่มีความจําเป็นต้องใช้หน้ากากอนามัยในการปฏิบัติหน้าที่ รวมถึงประชาชนสามารถเข้าถึงสินค้าดังกล่าวได้อย่างทั่วถึง ภายในช่วงที่เกิดวิกฤตโรคระบาด นั้น
เพื่อให้มาตรการการช่วยเหลือประชาชนครอบคลุมและทั่วถึง กระทรวงการคลัง โดยกรมศุลกากรจึงเสนอให้มีการยกเว้นอากรขาเข้า สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19) ตามรายการที่กระทรวงสาธารณสุขกําหนด เพื่อให้ทุกภาคส่วนสามารถเข้าถึงการรักษา วินิจฉัยหรือป้องกันโรคติดเชื้อไวรัสโคโรนา (COVID-19) ได้มากขึ้น ซึ่งขณะนี้อยู่ในระหว่างการตรวจพิจารณาร่างประกาศกระทรวงการคลังของคณะกรรมการกฤษฎีกาเพื่อที่จะได้ประกาศให้มีผลใช้บังคับต่อไป
รัฐบาลไทย-ข่าวทำเนียบรัฐบาล-SME D Bank จับมือ AIYA หนุนผู้ประกอบการไทยใช้เทคโนโลยีดูแลลูกค้า ภายใต้โครงการ Chatbot for SMEs เปลี่ยนการขายออนไลน์ให้ง่าย ด้วยผู้ช่วยอัจฉริยะ [กระทรวงการคลัง]
วันอังคารที่ 2 มิถุนายน 2563
SME D Bank จับมือ AIYA หนุนผู้ประกอบการไทยใช้เทคโนโลยีดูแลลูกค้า ภายใต้โครงการ Chatbot for SMEs เปลี่ยนการขายออนไลน์ให้ง่าย ด้วยผู้ช่วยอัจฉริยะ [กระทรวงการคลัง]
SME D Bank จับมือ AIYA หนุนผู้ประกอบการไทยใช้เทคโนโลยีดูแลลูกค้า ภายใต้โครงการ Chatbot for SMEs เปลี่ยนการขายออนไลน์ให้ง่าย ด้วยผู้ช่วยอัจฉริยะ
ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.) หรือ SME D Bank ร่วมมือกับ บริษัท มีจีเนียส จํากัด (AIYA) ร่วมสนับสนุนผู้ประกอบการไทยดูแลลูกค้าอย่างมือโปร ภายใต้โครงการ “SME-D Coach Chatbot for SMEs เปลี่ยนการขายออนไลน์ให้ง่าย ด้วยผู้ช่วยอัจฉริยะ” เพื่อสนับสนุนผู้ประกอบการไทยใช้เทคโนโลยีเข้าไปดูแลลูกค้า ส่งเสริมพฤติกรรมและเพิ่มศักยภาพผู้ประกอบการในการปรับตัวเข้าสู่ยุค New Normal และเป็นการตอบโจทย์ผู้ใช้งานในยุคดิจิทัลได้อย่างมีประสิทธิภาพมากยิ่งขึ้น ด้วยระบบ CRM และแชทบอท ที่สามารถดูแลลูกค้าได้ง่าย ระบบจัดเก็บฐานข้อมูลลูกค้า ระบบติด Chat tag ที่ค้นหา คัดกรอง ติดตามสถานะของลูกค้าได้อย่างง่ายดายและรวดเร็ว และยังสามารถเชื่อมต่อได้หลากหลายช่องทางทั้ง LINE และ Facebook ด้วยการดูแลจากผู้เชี่ยวชาญด้านไอทีมากกว่า 15 ปี ที่ได้รับการรับรองมาตรฐานการพัฒนาซอฟแวร์ ดูแลลูกค้าทั้งองค์กรขนาดใหญ่ กลุ่มธนาคาร ห้างสรรพสินค้า โรงพยาบาล ยานยนต์ และธุรกิจขนาดย่อยกว่า 200 ราย กับสิทธิพิเศษสุดๆ สําหรับผู้ที่สมัครผ่านทาง SME D Bank ฟรีทดลองใช้ระบบแชทบอทนาน 2 เดือน ค่าสมัครบริการรายปี รับส่วนลด 30% และค่าสมัครบริการรายเดือน รับส่วนลด 20% ทันที
สําหรับคุณสมบัติของผู้สมัครต้องเป็นนิติบุคคลหรือบุคคลธรรมดาที่จดทะเบียนการค้าและพาณิชย์มี LINE Official Account หรือ Facebook fanpage และพร้อมนําระบบ CRM เข้าไปดูแลลูกค้าเดิม เพิ่มลูกค้าใหม่ สร้างยอดขายให้ยั่งยืน สนใจสมัครได้แล้วตั้งแต่วันนี้ – 30 มิถุนายน 2563 โดยสแกน QR Code ในโปสเตอร์ หรือคลิก https://qrgo.page.link/Hpwrr ผู้สมัครจะได้รับการติดต่อกลับจากเจ้าหน้าที่ สนใจสอบถามข้อมูลเพิ่มเติมได้ที่ ฝ่ายพัฒนาผู้ประกอบการ โทร 0-2265-4097 (คุณดาว), 0-2265-4494 (คุณพลอย)
รัฐบาลไทย-ข่าวทำเนียบรัฐบาล-พม. ชื่นชมชายพิการสู้ชีวิต ดัดแปลงรถวีลแชร์ติดตั้งอุปกรณ์ลับมีด รับจ้างหารายได้จุนเจือครอบครัว ที่ จ.ลพบุรี
วันศุกร์ที่ 22 ธันวาคม 2560
พม. ชื่นชมชายพิการสู้ชีวิต ดัดแปลงรถวีลแชร์ติดตั้งอุปกรณ์ลับมีด รับจ้างหารายได้จุนเจือครอบครัว ที่ จ.ลพบุรี
พม. ชื่นชมชายพิการสู้ชีวิต ดัดแปลงรถวีลแชร์ติดตั้งอุปกรณ์ลับมีด รับจ้างหารายได้จุนเจือครอบครัว ที่ จ.ลพบุรี พร้อมเร่งช่วยเหลือชายพิการป่วยเป็นอัมพาต อาศัยอยู่กับภรรยาที่ป่วยเป็นโรคทางประสาท ที่ จ.สิงห์บุรี
เมื่อวันที่ 21 ธ.ค. 60 เวลา 08.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 9/2561 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุมณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นางไพรวรรณ กล่าวว่า จากกรณีชายพิการรายหนึ่ง ขาพิการทั้ง 2 ข้าง แต่สู้ชีวิต ดัดแปลงนําเอารถวีลแชร์มาติดตั้งอุปกรณ์ลับมีด ออกตระเวนรับจ้างลับมีด ระยะทางไป-กลับกว่า 20 กิโลเมตร เพื่อหารายได้จุนเจือครอบครัว และเลี้ยงดูภรรยา ที่อําเภอบ้านหมี่ จังหวัดลพบุรี นั้น ตนขอชื่นชมชายคนพิการดังกล่าว ที่มีความขยันหมั่นเพียร มุ่งมั่น เพื่อพัฒนาตนเอง ถึงแม้มีอุปสรรคทางร่างกายแต่ไม่ย่อท้อ และไม่นํามาเป็นอุปสรรคในการดําเนินชีวิต น่ายกย่อง เป็นแบบอย่างที่ดีของคนพิการสู้ชีวิต ทั้งนี้ ได้กําชับให้พัฒนาสังคมและความมั่นคงของมนุษย์จังหวัดลพบุรี (พมจ.ลพบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอย่างต่อเนื่อง อีกทั้ง ช่วยเหลือในการให้คําแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดี ในระยะยาวต่อไป
สําหรับกรณีชายพิการรายหนึ่ง ป่วยเป็นอัมพาตช่วงล่าง นอนป่วยติดเตียง ช่วยเหลือตัวเองไม่ได้ อาศัยอยู่กับภรรยาที่ป่วยเป็นโรคทางประสาท ไม่สามารถทํางานได้ ด้านเจ้าตัวเปิดเผยว่าอยากมีอาชีพ เพื่อจะได้มีรายได้จุนเจือครอบครัว ที่จังหวัดสิงห์บุรี นั้น ตนได้กําชับให้พัฒนาสังคมและความมั่นคงของมนุษย์จังหวัดสิงห์บุรี (พมจ.สิงห์บุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของ ครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด รวมทั้ง ให้คําแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม พร้อมให้คําปรึกษาในเรื่อง ของกองทุนส่งเสริมและพัฒนาคุณภาพชีวิตคนพิการ เพื่อใช้เป็นทุนสําหรับการประกอบอาชีพสร้างรายได้ที่เพียงพอ และมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-รมว.ทส. เป็นประธานมอบเงินสมทบมูลนิธิผู้พิทักษ์ป่า
วันศุกร์ที่ 21 ธันวาคม 2561
รมว.ทส. เป็นประธานมอบเงินสมทบมูลนิธิผู้พิทักษ์ป่า
รมว.ทส. เป็นประธานมอบเงินสมทบมูลนิธิผู้พิทักษ์ป่า
วันนี้ 21 ธันวาคม 2561 เวลา 13.00 น. ณ กระทรวงทรัพยากรธรรมชาติและสิ่งแวดล้อม พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานในการมอบเงินสมทบมูลนิธิผู้พิทักษ์ป่า จํานวน 1,000,000 บาท จากนายบัณฑิต สะเพียรชัย กรรมการผู้จัดการใหญ่ บริษัท พีซีพีจี จํากัด (มหาชน) โดยมีพลเอกเอกชัย จันทร์ศรี ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ผู้บริหาร ทส. และคณะผู้บริหารของบริษัท บีซีพีจี จํากัด (มหาชน) ร่วมเป็นสักขีพยาน
บริษัท บีซีพีจี จํากัด (มหาชน) ได้จัดโครงการ "งดให้ เพื่อให้" ภายใต้โครงการ "Breath of the World " ซึ่งเป็นหนึ่งในโครงการตอบแทนสังคม หรือ ต่อลมหายใจให้โลก โดยการร่วมปรับปรุงและฟื้นฟูทรัพยากรธรรมชาติผ่านแนวคิด งดจัดทําของขวัญปีใหม่ เพื่อนําเงินไปมอบให้หน่วยงาน องค์กร หรือบุคคลที่เป็นผู้เสียสละ ดูแล รักษา และอนุรักษ์สิ่งแวดล้อม ในการนี้บริษัท บีซีพีจี จํากัด (มหาชน)จึงได้มอบเงิน จํานวน 1,000,000 บาท สมทบมูลนิธิผู้พิทักษ์ป่า เพื่อช่วยเหลือเจ้าหน้าที่พิทักษ์ป่า และเจ้าหน้าที่พิทักษ์ทะเล ครอบครัวผู้ปฎิบัติงาน และส่งเสริมดูแลรักษาฟื้นฟูระบบนิเวศทรัพยากรธรรมชาติทั้งทางบกและทางทะเล และในโอกาสนี้พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมได้มอบเกียรติบัตรให้ บริษัท บีซีพีจี จํากัด (มหาชน) เพื่อเป็นการขอบคุณ